Հիմնավորում
«Հայաստանի Հանրապետության կառավարության 2023 թվականի հունիսի 1-ի 
N 864-Ն որոշման մեջ լրացում և փոփոխություններ կատարելու մասին» ՀՀ կառավարության որոշման նախագծի ընդունման

1. Իրավական ակտի անհրաժեշտությունը (նպատակը).
Նախագծի ընդունման նպատակը պետական կառավարման համակարգի մարմինների միասնական հաշվում կամ վարչական ակտի միասնական հաշվում առկա գումարների վերջիններիս գանձապետական հաշիվներին վերադարձման հնարավորության նախատեսումն է։ 
2. Կարգավորման հարաբերությունների ներկա վիճակը և առկա խնդիրները.
ՀՀ կառավարության 01.06.2023թ. N864-Ն որոշմամբ աահմանված են միասնական հաշվում կամ վարչական ակտի միասնական հաշվում առկա գումարների վերադարձը հարկային մարմին ներկայացված այլ հաշվին իրականացնելու դեպքերը և կարգը։ 
Նշված որոշմամբ պետական կառավարման համակարգի մարմինների միասնական հաշվում կամ վարչական ակտի միասնական հաշվում առկա գումարները նրանց գանձապետական հաշիվներին փոխանցելու հնարավորությունը բացակայում է։ Հաշվի առնելով վերոգրյալը՝ նախագծով նախատեսվում է նշվածի մասով նախատեսել համապատասխան կարգավորում։
3. Առկա խնդիրների առաջարկվող լուծումները.
Նախագծով առաջարկվում է սահմանել, որ պետական կառավարման համակարգի մարմիններին գումարների վերադարձը կարող է իրականացվել նաև նրանց գանձապետական հաշիվներին։
4. Նախագծի մշակման գործընթացում ներգրավված ինստիտուտները և անձինք.
Նախագիծը մշակվել է ՀՀ պետական եկամուտների կոմիտեի կողմից:
5.	Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
Նախագծի ընդունման կապակցությամբ լրացուցիչ ֆինանսական միջոցների անհրաժեշտություն, պետական բյուջեի եկամուտներում և ծախսերում փոփոխություններ չի նախատեսվում։
6.	Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Նախագծի ընդունումը կապված է ՀՀ կառավարության 12.12.2019թ. N1830-Լ որոշմամբ հաստատված՝ ՀՀ պետական եկամուտների կոմիտեի զարգացման և վարչարարության բարելավման ռազմավարական ծրագրի «2. Վարչարարության արդյունավետության բարձրացում, եկամուտների ավելացում, ստվերի կրճատում» նպատակի «1. Հարկային և մաքսային իրավախախտումների կանխարգելում» ենթանպատակի իրականացման հետ:

